stanford-oval/wikipedia huggingface dataset:
לקות ראייה
קשיי תפקוד וסימפטומים

לקות ראייה יכולה להתבטא בקושי באחד או יותר מהתפקודים הבאים:
חדות הראייה.
בשדה ראייה מצומצם.
בקושי משמעותי בראיית לילה או בראייה כאשר יש אור חזק.
בעיות בשרירי העיניים כגון רטט מוגזם שמקשה למקד את המבט בנקודה הרצויה.
קושי משמעותי בתפישה ופענוח של התמונה הנראית; בעיות כמו קושי בהבדל בין הדמות לבין הרקע. יש להבדיל בין בעיות תפישה לבין בעיות קוגניטיביות (כמו דיסלקסיה). האחרונות אינן מוגדרות כלקות ראייה.
סימפטומים שעשוים להיות נלווים ללקות ראייה:
גירויים או כאבים כרוניים בעיניים ובאזורם.
קושי בראיית צבעים. אולם, לקות המתבטאת רק בקושי בהבדלה בין צבעים (עיוורון צבעים) אינה נחשבות ל-"לקות ראייה" אלא למגבלה קלה בראייה.
סימפטומים צורניים - עיניו של בעל לקות הראייה עשויות להיראות לצופה מן הצד כבעלות צורה או צבע פגומים.
כאבי ראש.
קשיי תפקוד

כדי שאדם חסר לקות יוכל להבין את קשיי התפקוד, של האדם לקוי הראייה, לא די לו, לחסר הלקות, לנסות ולעשות פעולה זו או אחרת בעיניים עצומות. מעבר לעובדה, שהתעסקות עם דבר מה מוכר, בעצימת עיניים אינה מדמה מצב של התעסקות עם דבר מה, שלא ראינו אותו מימנו, המצב הזה גם אינו מדמה את אופן החשיבה והתפישה של האדם לקוי הראייה. לקות ראייה פוגעת בהתפתחות התפיסה החזותית והפעולות הקוגניטיביות הקשורות בה ועבור אדם שרכש את הלקות בגיל מאוחר, הלקות מפריעה לשמירה על כושר המחשבה והתפישה הוויזואליות. זאת ועוד, אדם חסר לקות, שעוצם עיניים, אינו מתורגל בטיפול בחפצים שהוא אינו רואה והוא גם לא פיתח מנגנוני פיצוי לקושי בראייה, כמו שיפור בתפישה הקולית.
העוסקים בריפוי בעיסוק ובנגישות נוהגים לחלק את תחומי החיים לארבעה תחומים: למידה (כולל חינוך פורמלי), עבודה, טיפול עצמי ופעילויות פנאי. לאנשים עם לקות ראייה יש מגבלות לשילוב בכל ארבעת התחומי החיים האלה. על חלק מהמגבלות האדם מוגבל הראייה יכול להתגבר בעזרת סידורי נגישות (למשל, קריאת שעון מחוגים פתוח למישוש). חלק אחר של הבעיות הן רק בהכרות הראשונית עם התחום והאדם בעל הראייה המוגבלת יכול להתגבר בעזרת סדנת הכרות (למשל, סדנה להכרת המחשב הנגיש). אולם, ישנן פעילויות חיים מרכזיות שטרם נמצאה דרך לשלב בהם אנשים עם לקות ראייה חמורה (לדוגמה, צפייה בסרטי קולנוע).
הציבור לקויי הראייה סובל גם מדעות קדומות. לכן, למשל, למרות כל ההתקדמות בתחום הנגישות, האבטלה בקרב ציבור זה עדיין גבוהה מאוד ביחס לאבטלה בקרב קבוצות נכים אחרות.
רווחה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
במרבית מדינות העולם, עיוורים ולקויי ראייה הם אחת מקבוצות הנכים המצליחות לגייס הכי הרבה תקציבי רווחה ושיקום ממוסדות המדינה ומתורמים פרטיים. הציבור לקויי הראייה גם מאורגן היטב, ביחס לקבוצות אחרות, לסיוע פנים קהילתי ולייצוג הקהילה בפני גורמי חוץ.
על פי התקן של משרד העבודה והרווחה, לקות ראייה קשה במיוחד מקנה לסובל ממנה זכויות של עיוור גם אם אין לו עיוורון מוחלט.
מסגרות חינוך משולבות

בישראל ישנם כיום 2500 ילדים לקויי ראייה ועיוורים מגיל 3-21. 1200 מתוכם משולבים במסגרות החינוך הרגילות; לתלמידים אלה אין מוגבלות משמעותית נוספת ללקות הראייה. עבור 1300 התלמידים האחרים, הוכרה מוגבלות משמעותית נוספת ללקות הראייה בוועדות ההשמה, והם מצויים במסגרות החינוך המיוחד.
בגיל הרך המטרה היא להכין את הילדים ולתת להם את הכלים והרגלי עבודה למעבר לגן חובה. בגילאי בית הספר, התלמידים המשתלבים נדרשים לתפקוד ולמידה כשאר התלמידים כאשר נעשות התאמות הנחוצות במצב בו יש קושי בראייה (הגדלות כתב בחומרי הלימוד, הקלטות שיעורים, מבחנים מותאמים ועוד). העיקרון המנחה את שילוב התלמידים כיום במסגרות רגילות נובע מתוך הגישה שיעד החינוך המיוחד אינו רק מתן המיומנויות והכלים לתלמיד עם מוגבלות להתמודד עם המגבלה, אלא גם מתן האפשרויות בלמידה ובהתפתחות שיאפשרו לתלמיד למצות עצמו גם בלא קשר לבעיית הראייה שלו.
טיפול > טיפולים רפואיים

טיפול רפואי בא אחרי אבחון רפואי-אופטומטרי הכולל גם בירור ההיסטוריה של הלקות או המחלה בפרט ובמשפחתו. האבחון עשוי לכלול גם בדיקה של היסטוריית התורשה במשפחה ובדיקה של חומר גנטי.
ההתערבות הרפואית יכולה להיות בייעוץ לאורח חיים בריא, בתרופות, בניתוח או בהפנייה לאנשי מקצוע פרא רפואיים כמו אופטומטריסטים וספקי טכנולוגיה מסייעת.
טיפולים כירורגים: לבעיות בהיפרדות הרשתית טיפולים המאפשרים ניתוחים זעירים בעין בעזרת מיקרו אנדוסקופ ומסך צפייה ניתוחי, טיפולי לייזר (וינברגר, 2008). הטיפול בקטרקט הוא ניתוח אשר בו מחליפים את עדשת העין המקורית בעדשת עין מלאכותית בעזרת הרדמה מקומית (לוינגר, 2011). טיפול אשר נוסה על מספר בני אדם - השתלת שבב מתחת לרשתית היכול לקלוט את קולטני האור ולשלוח אותם כמסרים/ אותות חשמליים למוח וכך הראייה משתפרת וברורה (בלפר, 2010).
טיפול תרופתי: טיפול לגלאוקומה בעזרת כדורים המסייעים להורדת הלחץ התוך עיני (מקום, 2011, קורץ, ש, 2008). למחלת ניוון מרכז הראייה נמצאה התרופה Avastin, המעכבת צמיחה של כלי דם חדשים מתחת לשדה הראייה.
טיפולים פסיכולוגים ורב מקצועיים (בעיקר לתינוקות המתנסים בהתנסויות הנרכשות אצלם לא דרך הראייה כמו אנשים עם ראייה תקינה אלא בדרכים אחרות): פיזיותרפיה - עוזר לתינוק להתנועע במרחב ולפתח מוטוריקה; ריפוי בעיסוק - התנסות נכונה בחוויות תחושתיות, תנועתיות וניתוח סכמת גוף; קלינאי תקשורת - עבודה עם הילד על פיתוח התקשורת המילולית והבלתי מילולית (מקום, 2011).
טיפול > טיפולים אופטומטריים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
טיפול > נגישות וטכנולוגיה מסייעת

סיוע אישי (אדם שמקריא חומר כתוב או הולך יד ביד עם בעל לקות הראייה כדי לעזור לו להתמצא).
כלב נחייה המסייע בהתמצאות בסביבה הפיזית ובניידות מהירה בה.
סדנאות התמצאות לתחומים בהם האדם מוגבל הראייה יכול להסתדר בעצמו אך אינו יכול ללמוד בכוחות עצמו כיצד להסתדר בהם. דוגמה: סדנה להכרת המחשב הנגיש לעיוורים.
טכנולוגיה מסייעת הנשענת על מישוש - אמצעים המנגישים את הסביבה תוך הסתמכות על חוש המישוש:
מקל חישה.
הוספת סימני חישה לרצפות בנייני ציבור ולמדרכות (ראו נגישות המרחב הציבורי לאנשים עם הפרעות ראייה).
טכנולוגיית כתב ברייל אשר באמצעותו הם קוראים, כותבים ומתקשרים עם הסביבה. לכתב הברייל יש 64 סימנים נקודות ואותיות מתמטיות שונות, צג ברייל ועכבר מישושי (זלטמן, 2004). בעזרת מישוש הסימנים הם יכולים לקרוא ולהיות חלק רגיל בחברה (קדמון, 1976 - 1977).
שעון מחוגים פתוח למישוש
טכנולוגיה מסייעת הנשענת על שמיעה:
הקראה ממוחשבת של חומר מודפס ותמלילים המצויים כבר במחשב.
הוספת פונקציות משוב קולי למכשור מתחומים שונים, כגון שעונים מדברים, משוב קולי לתוכנות ה-אייפון, משוב קולי לכל פעולה ופעולה במחשב, משוב קולי לרובה אוויר בירי ספורטיבי.
ספריות של ספרים מוקלטים (כגון הספרייה המרכזית לעיוורים כבדי ראייה ומוגבלים).
עזרים טכנולוגים המזהים טקסטים כדומת מכשיר אורקם.
טכנולוגיה מסייעת הנשענת על שרידי הראייה:
טלסקופים - פתרון שפותח בארצות הברית לבעיות של ראייה ירודה ומסייע להגדלה למרחק, הטלסקופים בנויים מצירוף של עדשות משוכללות הפועלות על עקרון מכני שונה מעדשות רגילות, וחלקם אף מורכבים על משקפיים.
משקפי ראייה מגדילים - יוצרים אפקט משמעותי יותר ממשקפיים רגילים ובזמן השימוש בהם יש צורך להחזיק את חומר הקריאה קרוב מאוד לעין על מנת למקד את הראייה.
עדשות נייחות מגדילות - עדשה המונחת על חומר הקריאה הכוללת גם מקור אור לקורא.
עדשות יד מגדילות (זכוכית מגדלת) - מאפשרת להחזיק את חומר הקריאה במרחק נורמלי וכוללת מקור אור לקורא.
זכוכית המגדלת אשר מגדילה את הכתוב פי 40.
מוצרים לטלוויזיה במעגל סגור - עדשה ה"מתלבשת" על מסך הטלוויזיה ויוצרת דמות מוגדלת על המסך, יש אפשרות לשינוי עוצמת ההגדלה והקונטרסט. עדשה דומה ניתן להתקין על צג מחשב. שילוב של הגדלת הגופן במחשב, הקטנת הרזולוציה והעדשה, מאפשר גם לבעלי ראייה ירודה להשתמש במחשב.
סורק ומניפולציה ממוחשבת על החומר הכתוב.
ראו גם

ניסטגמוס
מיופיה
היפראופיה
רטיניטיס פיגמנטוזה
תסמונת אשר
עמותת אופק לילדינו
עיוורים בישראל
פזילה
הערות שוליים

↑  https://www.livescience.com/33682-blind-people.html
↑  הגדרת עיוור, באתר כל זכות
↑  עיוורים ולקויי ראייה, באתר www.molsa.gov.il
1 2  הס, א' (2011). "ראייה שונה בשילוב: פוטנציאל הצמיחה של תלמידים לקויי ראייה משתלבים", בתוך: ג' אבישר, י' לייזר וש' רייטר (עורכים). שילובים מערכות חינוך וחברה. חיפה: "אחוה הוצאה לאור". 87 - 110.
1 2  קדמון, ח. (1989) סוגיות בחינוך המיוחד, יחידה 7: עיוורון ולקות ראייה, האונ' הפתוחה
↑  הס, א' (2007א). השתלבות תלמידים לקויי ראייה – מחקר איכותני. סוגיות בחינוך מיוחד ושיקום, 22, (2), 50-35
↑  הס, א' (2007ב). השתלבות תלמידים לקויי ראייה – מחקר כמותי. סוגיות בחינוך מיוחד ושיקום, 22, (2), 17-33.
| --- | --- |
בקרת זהויות :  GND: 4116466-0 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
המלחין יוסף טל מגדיל חומר הקריאה בעזרת טלוויזיה במעגל סגור, כך שיתאם את יכולת הראייה שלו
כפתור שמיועד ללקויי ראייה במעבר חציה בתל אביב
PGP

Pretty Good Privacy (מאנגלית: "פרטיות טובה למדי") הוא מיזם לפיתוח חבילת תוכנה אשר יזם פיל צימרמן בשנת 1991, המאפשר ביצוע הצפנה מקצה-לקצה של מסרים בצורה קלה ופשוטה. מניעיו של צימרמן היו המאבק על הזכות לפרטיות, ומניעה בפועל של ניסיון חקיקה המונע שימוש בהצפנה חזקה.
רקע

בשנת 1991 הוגשה בסנאט של ארצות הברית הצעת חוק (מס' 266 למלחמה בפשיעה) אשר הציעה לחייב את כלל מוצרי הצופן לשלב דלת אחורית אשר תאפשר פיענוח של ההצפנה על ידי הממשלה (אם זה ידרש על ידי צו בית משפט, למשל). כמאבק בהצעת חוק זו, פרסם צימרמן את תוכנת ההצפנה שכתב ברשת יוזנט במטרה להפיכתה לאמצעי הצפנה מעשי, מתוך הבנה שקשה יהיה לממשל לכפות שינויים אם השימוש בהצפנה יהיה נרחב. הצעת חוק זו לא התקבלה, עקב מחאתם של פעילים לזכויות אדם וכן התנגדות תעשיות שונות להגבלה זו.
רקע > חוקיות הפצת התוכנה

צימרמן הפיץ את התוכנה בצורה חופשית דרך רשת יוזנט ודרך מחשבי BBS. רישיון התוכנה אישר שימוש חופשי בתוכנה למטרות לא-מסחריות, וקוד המקור של התוכנה צורף אל עותקי חבילת התוכנה.
זמן קצר לאחר מכן החלה חקירה כנגד צימרמן בנושא הפצת אמצעי צופן, בניגוד לתקנות הייצוא של ארצות הברית. תקנות הייצוא קבעו כי נדרש אישור ייעודי על-מנת לייצא משטחי ארצות הברית תוכנת הצפנה שחוזק המפתח שלה גדול מ-40 ביט. תוכנת PGP עשתה שימוש במפתח בגודל 128 ביט, ועל-כן הייתה אסורה לייצוא. כתשובה מתוחכמת לחקירה זו, פרסם צימרמן את קוד המקור של התוכנה כחלק מספר מודפס בשם Pgp: Source Code and Internals. פרסום זה אפשר לכל מי שקנה את הספר להוריד ממנו את הכריכה ולסרוק אותו באמצעות תוכנת OCR ובכך לאפשר בצורה נוחה את הוצאת הקוד. חוקי הייצוא מגבילים אמנם ייצוא של נשק (ובפרט: אמצעי הצפנה), אך לא קיימת הגבלה דומה על ייצוא ספרים (וזאת מתוקף התיקון הראשון לחוקת ארצות הברית אשר מונע הגבלה של חופש הדיבור וחופש העיתונות). החקירה הסתיימה לאחר מספר שנים, בלי שיוגש כתב אישום כנגד צימרמן.
עקרונות הפעולה של PGP > הצפנת מסרים

תוכנת ה-PGP היא בין הראשונות אשר עושות שימוש באלגוריתם ההצפנה הא-סמטרית RSA באופן הנגיש למשתמש הביתי.
בשנות השמונים רק לצבא ארצות הברית ולממשלת ארצות הברית הייתה יכולת להריץ שיטות הצפנה מבוססות RSA, עקב משאבי החישוב הרבים הנדרשים מסוג הצפנה זה. צימרמן שהאמין שהזכות לפרטיות מגיעה לכולם, החל בפרויקט שמטרתו לתכנן מוצר חסכוני, יעיל ונגיש שיאפשר ביצוע הצפנה חזקה במשאבים מוגבלים (למשל, על מחשב האישי). ביצוע כלל פעולות הצופן באמצעות אלגוריתם ה-RSA דורש עיבוד מתמטי ניכר ולכן ההצפנה או הפענוח באמצעות שיטה זו על גבי מחשב אישי עשוי היה לארוך שעות. תוכנת ה-PGP פותרת בעיה זו באמצעות צירוף בין ה-RSA לאלגוריתם הצפנה סימטרית בשם IDEA. המפתח הסימטרי, שהוא באורך קצר יחסית, מוצפן בצופן RSA (הצפנה א-סמטרית) וההודעה עצמה (שהיא ארוכה לרוב) מוצפנת בצופן IDEA.
הרעיונות המתמטיים עליהם מבוססת התוכנה, היו ידועים מספר שנים טרם כתיבתה, אך צימרמן היה הראשון ששילב את כל הרעיונות האלו למוצר בר-קיימא שיהיה נוח וזמין למשתמש הביתי.
עקרונות הפעולה של PGP > חתימה על מסרים

תוכנת ה-PGP מאפשר למשתמש לבצע חתימה דיגיטלית על מסמכים הנשלחים, למשל, בדואר האלקטרוני. חתימה זו מבוססת על שימוש בפונקציית גיבוב קריפטוגרפית על מנת ליצור מההודעה המקורית מחרוזת קצרה אשר תלויה בהודעה המקורית (כל שינוי בהודעה המקורית, יוצר מחרוזת שונה לחלוטין). 
את המחרוזת הזו ניתן להצפין על ידי שימוש במפתח הפרטי של השולח (חתימה דיגיטלית מבוססת RSA), או על ידי שיטת החתימה DSA.
עקרונות הפעולה של PGP > יצירת מפתח

תוכנת PGP יודעת ליצור עבור המשתמש מפתח ייחודי מבלי שיצטרך לתכנן שני מספרים ראשוניים מראש. בעת יצירת מפתח חדש, המשתמש מתבקש להקליד על תווים אקראיים במקלדת. התוכנה שואבת אקראיות מהשעון המובנה של המחשב, מהתווים שהוקלדו, וממרווחי הזמן שבין לחיצות המשתמש.
עקרונות הפעולה של PGP > רשת אמון

עקרון האמון עליו מבוססת תוכנת PGP היא רשת אמון. כל אדם יכול לפרסם את המפתח הציבורי שלו עצמו, אך המפתח ייחשב אמין (או מאומת) רק אם שני אנשים שונים הצהירו כי אכן המפתח שייך לאותו אדם (ומגבים הצהרה זו בחתימה דיגיטלית על ההצהרה ועל המפתח). נדרש ששני החותמים יהיו חלק מרשת האמון הקיימת. שיטה זו היא, למעשה, המקבילה הווירטואלית של שיטת חבר מביא חבר בה ניתן לתת אמון בכל משתמש אשר אושר על ידי אחד מהחברים הקיימים.
הערות שוליים

1 2  פיל צימרמן, מדוע כתבתי את PGP.
↑  Zimmermann, Philip (1995). PGP Source Code and Internals. MIT Press. ISBN 0-262-24039-4.
↑  ביקורת על תהליך יצירת המפתח של PGP
| --- | --- |
בקרת זהויות :  NLI: 987007588648105171  GND: 4370042-1  LCCN: n94101989  VIAF: 180726619   WorldCat (עם VIAF): 180726619
מרגרט בובר-נוימן

| --- | --- |

 לידה:  21 באוקטובר 1901 פוטסדאם, הקיסרות הגרמנית 
 פטירה:  6 בנובמבר 1989 (בגיל 88) פרנקפורט, גרמניה המערבית 
 שם לידה:  Margarete Thüring 
 מדינה:  גרמניה, הרייך הגרמני 
 מקום קבורה:  בית הקברות המרכזי של פרנקפורט 
 מקום מגורים:  היידלברג, פוטסדאם 
 מפלגה:  המפלגה הקומוניסטית של גרמניה, המפלגה הנוצרית-דמוקרטית הגרמנית, המפלגה הסוציאל-דמוקרטית של גרמניה 
 בן או בת זוג:  רפאל בובר (1922–?)  היינץ נוימן (1929–?)  רפאל בובר (?–1922)  היינץ נוימן 
 פרסים והוקרה:  צלב המפקד של מסדר המצוינות של הרפובליקה הפדרלית של גרמניה (1980) 
 
מרגרט בובר-ניומן (בגרמנית: Margarete Buber-Neumann‏; 21 באוקטובר 1901 – 6 בנובמבר 1989) הייתה קומוניסטית גרמנייה, שישבה במעצר בברית המועצות ובגרמניה הנאצית.
ביוגרפיה

מרגרט טורינג נולדה בפוטסדם. בשנת 1919 היא נרשמה ללימודים בבית הספר למטפלות. במהלך שנות ה-20 של המאה ה-20 היא נעשתה חברה בהמפלגה הקומוניסטית של גרמניה. בשנת 1922 היא התחתנה עם רפאל בובר, בנו של מרטין בובר. יהודית בובר בתם נולדה בשנת 1924. הזוג נפרד בשנת 1925 אך התגרש רשמית רק בשנת 1929.
בשנת 1928 היא נפגשה עם היינץ נוימן, חבר במפלגה הקומוניסטית הגרמנית וברייכסטאג. הם התחתנו בשנת 1929. הזוג התגורר בספרד וכאשר הנאצים עלו לשלטון, הם עברו לשווייץ ובשנת 1935 גורשו לברית המועצות.
בשנת 1937, במהלך הטיהורים הגדולים בעלה של מרגרט בובר-נוימן נעצר והוצא להורג, היא נשלחה לגולאג ל-5 שנים. בהתאם להסכם ריבנטרופ–מולוטוב בשנת 1940 היא גורשה לגרמניה הנאצית, נשפטה ונשלחה לראוונסבריק. בהיותה במחנה היא התיידדה עם אורלי ולד ומילנה יסנסקי, במחנה שימשה כעוזרת של יוהנה לנגפלד.
לאחר שחרורה מהמחנה היא התגוררה תקופה קצרה בגרמניה ועברה לשוודיה. בשנת 1948 היא פרסמה ספר על תקופות המאסר בגרמניה ובברית המועצות.
בשנת 1950 מרגרט בובר-נוימן חזרה לגרמניה ופעלה בארגונים אנטי-קומוניסטיים שונים לצד ארתור קסטלר.
ספרים

Under Two Dictators, translated by Edward Fitzgerald (1949)
Von Potsdam nach Moskau: Stationen eines Irrweges (1957)
A Knight's Tale

A Knight's Tale (בעברית: סיפור אביר) הוא אלבום הבכורה של הזמר-יוצר הישראלי תמיר גרינברג, הידוע בשם הבמה תמיר. האלבום יצא לאור ב-27 בינואר 2025 וכולל 18 רצועות באורך כולל של 56 דקות.
רקע ויצירה

תמיר גרינברג זכה לחשיפה ראשונה בשנת 2021 בתוכנית הכישרונות "הכוכב הבא".
גרינברג עבד על אלבומו הרבה לפני "הכוכב הבא", והשקיע מאמץ ממושך בהוצאתו. הוא החל לכתוב את השירים כבר בשנת 2019, והשיר האחרון הושלם כחודשיים לפני צאת האלבום, בנובמבר 2024. גרינברג ציין כי רבים מהשירים מוקדשים לנשים מסוימות מחייו, כולל קשר טווח רחוק שהיה לו בלוס אנג'לס, אך כי הוא לא מספר לנשים שהשירים נכתבו עליהן ומעדיף שהן יבינו לבד. גרינברג תיאר את יצירת האלבום כ"מסע של חקירה פנימית, מוזיקלית ואישית", שבמהלכו השתנה כאדם.
עטיפת האלבום מציגה את גרינברג מחופש לאביר, אוחז בלב ובוורד.
קידום

ארבע מתוך רצועות האלבום יצאו כסינגלים לפני צאתו.
ביום צאת האלבום, גרינברג ערך ערב השקה באינטימי במלון סוהו האוס ביפו העתיקה.
מופע השקת האלבום התקיים באקספו תל אביב ב-20 בפברואר 2025, עם עיבודים חדשים לשיריו בליווי להקתו.
במרץ 2025 גרינברג הוציא את הרצועה "Big Wolf" כסינגל שיווקי לתחנות הרדיו הישראליות.
הרכב

האלבום כולל 18 רצועות, כולן בשפה האנגלית. באלבום אין שיתופי פעולה, כי גרינברג רצה שהאלבום יהיה כולו שלו. האלבום מושפע מז'אנרים כמו ג'אז, בלוז, נשמה, R&B ורוק. גרינברג משתמש בקלאסיקות ישנות כדי ליצור נאו סול משלו.
שירים רבים באלבום נוגעים בנושאים אישיים וזוגיים: הרצועה "Forever" מייצגת את החיבור בין ישן לחדש, עם השפעות נשמה קלאסית ושילוב מודרני שמתאים גם לקהל עכשווי. הרצועה "Up & Away" מתוארת כחיבור סוחף בין רית'ם אנד בלוז לרוק, עם הרמוניות שמושפעות ממוזיקת נשמה וג'אז. הרצועה "Chasing Fame" מתאפיינת בקווים מלודיים מלאי נשמה, גמישות ווקאלית, דינמיקה מובנית והתפתחות הדרגתית.
הרצועה "U Should Be Here" היא שיר אהבה עם סגנון אולד-סקול, טקסט רגשי על שברון לב, בהשפעת קרטיס מייפילד, סטיבי וונדר והטמפטיישנס. השיר נכתב לפני פריצת מלחמת חרבות ברזל, אך קיבל הקשר חדש לאחר צאתו.
הרצועה "Pass U By" עוסקת בהשוואה בין מי שאתה חושב שאתה לבין מי שאתה באמת.
האלבום מסתיים בעיבוד חדש לשיר "Tell Me Where The Light Goes", איתו זכה בתוכנית "הכוכב הבא" בשנת 2021.
ביקורות

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסמיוזיק: 
בביקורת שפורסמה בבלוג של מבקר המוזיקה יוסי חרסונסקי, האלבום תואר כשילוב של רטרו ומודרניות וצוין כי הוא מציג נוכחות קולית עוצמתית, רגש עמוק, ועיבודים עשירים ומשתמש בהרמוניות עשירות, דינמיקה מובנית, ומשחק בין מינור ומז'ור להבעת רגש. ווקלית, צוין כי גרינברג משלב באלבום בין קול ראש לקול חזה בצורה חלקה, עם ויברטו עדין וגמישות קולית. בנוסף, נכתב כי ההפקה ברמה גבוהה ומתאימה לסטנדרטים בינלאומיים.
רשימת רצועות

כל הרצועות נכתבו והופקו על ידי תמיר גרינברג, אלא אם צוין אחרת.
| מס' | שם | כותב(ים) | מפיק(ים) | משך |
| --- | --- | --- | --- | --- |
| 1. | When Shall We Meet Again?  |   |   | 0:45 |
| 2. | Forever  |   |   | 2:48 |
| 3. | Up & Away  | עמית קנון וגרינברג |   | 3:06 |
| 4. | Care for Me  |   |   | 2:27 |
| 5. | Chasing Fame  |   |   | 2:44 |
| 6. | With & Without You  |   |   | 3:41 |
| 7. | U Should Be Here  |   | גרינברג, יובל אונהוז, גל עובד ועדי רותם | 4:12 |
| 8. | Edmond  | קנון וגרינברג |   | 4:02 |
| 9. | Fool For You  | קנון וגרינברג |   | 4:09 |
| 10. | Changes  |   |   | 3:18 |
| 11. | Can't Get Over You  | קנון וגרינברג |   | 2:54 |
| 12. | Breakups  | קנון וגרינברג |   | 4:00 |
| 13. | Pass U By  |   | גרינברג, אונהוז ועובד | 3:53 |
| 14. | Big Wolf  | עידן אברהמסון וגרינברג |   | 2:33 |
| 15. | Nothing Will Last Forever  | קנון וגרינברג |   | 4:06 |
| 16. | Mantra  |   |   | 0:25 |
| 17. | Tell Me Where The Light Goes  |   |   | 4:45 |
| 18. | Winter Comes Again  |   |   | 2:06 |
| משך כולל: | משך כולל: | משך כולל: | משך כולל: | 56:02 |
הערות שוליים

1 2 3 4 5 6 7  עומר טסל, תמיר גרינברג: "אני בן אדם הישגי ואני נלחם בזה כל החיים. הייתי חייב להביס את עצמי", באתר ynet, 7 בפברואר 2025
1 2  יובל אראל‏, תמיר גרינברג – A Knight's Tale, בבלוג של יובל אראל, מגזין מוזיקה ותרבות, 27 בינואר 2025
↑  יובל אראל‏, תמיר גרינברג חגג את השקת אלבומו, בבלוג של יובל אראל, מגזין מוזיקה ותרבות, 28 בינואר 2025
↑  5.3 (1).pdf, Google Docs
↑  מאיה גדש, ‏תמיר גרינברג משחרר אלבום ראשון: "התחלתי אותו אדם אחד וסיימתי אחר", באתר מעריב אונליין, 27 בינואר 2025
1 2 3 4 5 6 7 8  תמיר גרינברג A Knight's Tale, באתר יוסמיוזיק, ‏1 בפברואר 2025
↑  מאיה כהן, "בכל שיר יש חלק ממני": האלבום החדש של תמיר גרינברג מספר סיפור שלם, באתר ישראל היום, 27 בינואר 2025
↑  עמית אטיאס, ‏"המחשבה היא לא להגדיל או להקטין קהל, אלא לעשות מוזיקה טובה", באתר ‏מאקו‏, 28 בינואר 2025
↑  אפרת קרסנר, תמיר גרינברג נחשף באלבום החדש: "חוויתי רגעי שיא ורגעי שפל", באתר אייס, 27 בינואר 2025
סוד אוויאסיון ווטור

סוד אוויאסיון ווטור (צרפתית: Vautour, נשר) הוא מטוס קרב־הפצצה מתוצרת חברת סוד אוויאסיון הצרפתית. המטוס שירת בחיל האוויר הישראלי.
פיתוח

חיל האוויר הצרפתי דרש בתחילת שנות ה-50 לפתח מטוס תקיפה חד-מושבי עם יכולת לחימה בלילה ובמזג אוויר קשה.
בין השנים 1952–1955 נבנו תשעה אבות טיפוס ומטוסי קדם-ייצור, שמבנם היה מיוחד כאשר מתחת לכנפיים מוקמו שני כני נסע נוספים לתמיכה בבתי המנועים.
הווטור היה ייחודי בזמנו בין מטוסי הקרב מכמה היבטים: היותו דו מנועי, בעל תא פצצות נפתח בגחונו, בעל כושר נשיאת מטען משתלם כמשקל גופו הריק, כ-10,500 ק"ג, בעל טווח העברה ארוך (6,000 ק"מ), ורדיוס פעולה של עד כ-1,250 ק"מ.
חימוש הווטור כלל 4,400 ק"ג פצצות, 4 תותחי "דפה" 30 מ"מ בחרטום (לא בדגם ההפצצה IIB).
בסה"כ יוצרו 140 מטוסי סוד אוויאסיון ווטור סדרתיים, בנוסף ל-3 אבות טיפוס ו-6 מטוסי קדם-יצור:
30 מטוסי קרב הפצצה IIA.
70 מטוסי קרב לילה IIN, ששירתו בחיל האוויר הצרפתי עד 1973.
40 מטוסי הפצצה מדגם IIB, ששירתו בחיל האוויר הצרפתי עד 1979.
בחיל האוויר הישראלי

ישראל ביקשה מצרפת לרכוש מטוסי סוד אוויאסיון ווטור כחלק מלקחי מבצע קדש להשגת יכולת תקיפה למטרות לטווח רחוק. אך צרפת סירבה למכור נשק התקפי לישראל מסיבות פוליטיות. לבסוף לאחר בקשות חוזרות נאותה למכור תחת מעטה של סודיות ולאחר שישראל הבטיחה שלא לעשות בהם שימוש במשך שנה. 
המטוס הראשון מדגם IIA נחת בארץ ב 1 באוגוסט 1957.
באוקטובר 1959 נפגשו מטוסי סוד אוויאסיון ווטור עם מטוסי מיג 19 מצריים אך לא התפתח ביניהם קרב אוויר.
ב 16 באוקטובר 1962 תקפו שלושה מטוסי סוד אוויאסיון ווטור סוללות ארטילריה סוריות בסמוך לכנרת אך הפגיעות היו בלתי מדויקות והמבצע נכשל.
ב 13 בנובמבר 1964 תקפו מטוסי סוד אוויאסיון ווטור מוצבים סוריים ברמת הגולן בתגובה לתקריות אש בגבול. תקיפה זו הייתה מוצלחת ובעקבותיה שב השקט לגבול.
במלחמת ששת הימים ביצעו מטוסי הסוד אוויאסיון ווטור את משימות ההפצצה המרוחקות ביותר לנוכח טווח הטיסה הארוך שלהם. בשל כושר נשיאת חימוש הגדול היו הפצצותיהם אפקטיביות.
בגל ההתקפה הראשון של מבצע מוקד, בבוקר 5 ביוני 1967, הופצץ שדה התעופה בני סואף בעומק מצרים ממערב לנילוס ושדה התעופה אבו סווייר סמוך לתעלה. המבנים תקפו והשמידו מטוסים שחנו בשדות התעופה וגרמו נזק למסלולי ההמראה.
בצהרי אותו היום תקפו הווטורים את שדות התעופה קהיר-מערב, ראס בנאס, ביר תמאדה, דמייר ו-H-3 בעיראק.
באחת הגיחות ל-H3, הצליח סרן בן-ציון זהר, שטס בווטור ואשר זכה בעיטור העוז על פעולתו בהפצצה אחרת ביום הראשון למלחמה, להפיל מטוס הנטר עיראקי בקרב אוויר.
במלחמת ההתשה נחשב הסוד אוויאסיון ווטור למיושן ביחס למפציצים אמריקאים חדישים כגון הF-4 פנטום והסקייהוק והמשימות שביצע בה היו מעטות ובוצעו באזורים שאינם מאוימי נ"מ.
במלחמת ששת הימים ולאחריה הופלו 6 מטוסי סוד אוויאסיון ווטור. כמה מטוסים נוספים אבדו בתאונות.
בדצמבר 1967 יצא סוד אוויאסיון ווטור מס' 31 (דגם IIB, אשר כונה "האח הקטן") לגיחת צילום ולא שב. עדי ראייה מסרו שהופל מאש מן הקרקע באזור האגם המר. צוותו, הטייס יצחק (אקי) ארצי והנווט אלחנן רז נעדרים עד היום.
הסוד אוויאסיון ווטור הוצא משירות חיל האוויר בראשית שנת 1972. לאחר הוצאת הסוד אוויאסיון ווטור מהשרות, הוטסו חלק מהמטוסים לבסיס רפידים (ביר גפגפה) בסיני והוצבו שם ברחבי הבסיס כ"מטוסי דמה" להטעיית האויב, עד לפינוי הבסיס ב 1980.
בסה"כ שירתו 31 מטוסי סוד אוויאסיון ווטור בחיל האוויר הישראלי - 28 במסגרת הרכש הראשוני ו-3 נוספים אשר סופקו בהמשך, לפי הפירוט הבא:
19 מדגם IIA, חד מושביים לקרב-הפצצה - 17 מן העסקה המקורית ושניים שנרכשו מגרוטאות אחרי ששת הימים.
8 מדגם IIN, דו מושביים לקרב אלראות - עם מכ"ם ונווט מאחורי הטייס. אחד מהם הוחזר לצרפת ובמקומו התקבל ב-1964 מטוס ישן ששימש לניסויים.
4 מדגם IIB, דו מושביים, שהוסבו גם למטרות צילום, שכללו מושב למטילן/צלם בחרטום שקוף.
במוזיאון חיל האוויר שמורים שלושה מטוסי סוד אוויאסיון ווטור, בקבוץ כפר גלעדי נמצא מטוס סוד אוויאסיון ווטור בפינת הנצחה לטייס נפתלי פורת שנפל במשימת הפצצה בירדן במטוס סוד אוויאסיון ווטור ב-22 באפריל 1969, עוד שני מטוסים שמורים בבסיס רמת דוד ובביה"ס הטכני.
הצעת פרויקט הסופר ווטור

יואש צידון בהיותו במטה חיל האוויר בשנת 1964 סיכם עם יצרנית הסוד אוויאסיון ווטור לייצר אבטיפוס של ווטור משופר כמטוס לחדירה עמוקה, המסוגל לעבור מרחקים גדולים בגובה נמוך ביותר, בעל שרידות טובה, מערכת כינון חימוש וניווט מדויקת, הנושא מטען רב ומסוגל להגן על עצמו, לפחות בגובה נמוך, מפני מיטב המיירטים ולהישאר עם מספיק דלק כדי לחזור לבסיסו. הסיכום כלל יצור סדרתי בארץ עם העברת ידע מיצרנית המטוס.
המטוס תוכנן על בסיס הסוד אוויאסיון ווטור הקיים, שיותקנו בו מנועים חזקים רולס-רויס ספיי, כאשר הכנפיים יקוצרו כדי לשפר הטיסה בגובה נמוך ולהגברת מהירות הגלגול, התקנת עזרי עילוי כדי לשפר את ההמראה והנחיתה על מסלולים קצרים ושיפורים נוספים.
יוזמה זו נכשלה עקב התנגדות בחיל האוויר ובנוסף הצעה מתחרה של דאסו שגם היא לא בוצעה.
הערות שוליים

↑  בחיל האוויר הישראלי
↑  http://www.oocities.org/zvika47.geo/specs-4.htm
↑   יואש צידון, ‏ביום בליל בערפל, ספרית מעריב, עמוד 336, באתר הספרייה הדיגיטלית להיסטוריה ומורשת חיל האוויר
מטוס סוד אוויאסיון ווטור בפינת הנצחה לטייס נפתלי פורת בכפר גלעדי
דקדוקי הטעמים

פרק מספר דקדוקי הטעמים (מימין) בכתב יד קהיר
ספר דקדוקי הטעמים, הנקרא גם ספר מדקדוקי הטעמים או מחברת בן אשר הוא ספר העוסק בכללים שונים מכללי טעמי המקרא והניקוד. הספר הוא מראשוני העוסקים בענייני דקדוק עברי. הוא מונה גם תופעות ויוצאי דופן בסגנון ספרות המסורה, וכתיבתו מיוחסת לאהרן בן אשר, מהמפורסמים שבבעלי המסורה.
כתיבת הספר

החל מהמאה השמינית לספירה נפוץ בין בעלי המסורה המנהג לנסח חיבורים העוסקים בענייני מסורה ודקדוק הכתובים ב'חרוזות'.
על פי אהרן דותן, הפרקים המרכיבים את ספר דקדוקי הטעמים נכתבו לראשונה קודם למאה העשירית, תקופתו של בן אשר, על ידי מחברים שונים. עד המאה העשירית הספיק הספר לצבור גרסאות שונות. פרקים אלה הגיעו לידינו בכתבי יד רבים, השונים זה מזה בסדרם ומספר הפרקים שביניהם. 
בין כתבי היד האחרים של החיבור ניכרת עריכה הדוקה, שנעשתה על ידי עורך אחד, וייתכן שהוא אהרן בן אשר, שהספר כולו יוחס לו. עם זאת, בספר ישנן גם הוספות מתקופה המאוחרת לו.
פתיחת הספר מייחסת אותו לאהרן בן אשר. כמו כן הספר מיוחס לבן אשר במקורות אחרים, החל מסוף המאה ה-13. הנמסר בספר דומה מאוד לנוסח כתר ארם צובא, המיוחס גם הוא לבן אשר. עם זאת, ישנן סתירות בין המסורה שבכתר ובין הספר, וכן בין כללי השווא הנע בכתר לבין דרך הסימון בספר, כך שקשה לייחס שניהם למחבר אחד.